ເດືອນພຶດສະພາ
ມະຫາວິທະຍາໄລ ສະຫວັນນະເຂດ (ມຂ) ແລະ ສະຖາບັນເທັກໂນໂລຢີ ແຫ່ງເອເຊຍ ປຶກສາຫາລືດ້ານວິຊາການ ເພື່ອສ້າງຄວາມເຂັ້ມແຂງໃຫ້ແກ່ພະນັກງານ, ການແລກປ່ຽນພະນັກງານ ແລະ ນັກສຶກສາ ໃນການໄປສຶກສາຕໍ່ທີ່ຕ່າງປະເທດຂອງ 2 ສະຖາບັນ.
ກອງປະຊຸມຜູ້ບໍລິຫານອາຊີວະສຶກສາທົ່ວປະເທດປະຈຳສົກຮຽນ 2015-2016 ໄດ້ມີຂຶ້ນເມື່ອຕອນເຊົ້າຂອງວັນທີ 30 ພຶດສະພາຜ່ານມາທີ່ວິທະຍາໄລເຕັກນິກ ປາກປ່າສັກນະຄອນຫຼວງວຽງຈັນ ໂດຍໃຫ້ກຽດເປັນປະທານຂອງທ່ານກອງສີ ແສງມະນີຮອງລັດຖະມົນຕີກະຊວງສຶກສາທິການ ແລະກິລາ, ທ່ານໜູພັນ ອຸດສາຫົວໜ້າກົມອາຊີວະສຶກສາກະຊວງສຶກສາທິການ ແລະກິລາ, ພ້ອມດ້ວຍຜູ້ບໍລິຫານສະຖານອາຊີວະສຶກສາທົ່ວປະເທດ, ຜູ້ອຳນວຍການວິທະຍາໄລອ້ອມຂ້າງ, ພາກສ່ວນທີ່ກ່ຽວຂ້ອງຕະຫຼອດຮອດພະນັກງານວິຊາການພາຍໃນກົມເຂົ້າຮ່ວມ 100 ກວ່າຄົນ.
ໂຮງຮຽນອະນຸບານ ກະຊວງສຶກສາທິການ ແລະ ກິລາ (ສສກ) ໄດ້ຈັດງານສະເຫຼີມສະຫຼອງວັນເດັກນ້ອຍສາກົນ, ພ້ອມທັງໄດ້ເປີດໂອກາດໃຫ້ຫຼານນ້ອຍໄດ້ຫຼິ້ນ ແລະ ສະແດງສິລະປະ ຢ່າງເປັນຂະບວນການຟົດຟື້ນມ່ວນຊື່ນ ເມື່ອວັນທີ 30 ພຶດສະພາ ຜ່ານມາ ທີ່ສະໂມງສອນໂຮງຮຽນດັ່ງກ່່າວ ນະຄອນຫຼວງວຽງຈັນ, ໃຫ້ກຽດເຂົ້າຮ່ວມຂອງທ່ານ ລີຕູ້ ບົວປາວ ຮອງລັດຖະມົນຕີ ກະຊວງສຶກສາທິການ ແລະ ກິລາ, ທ່ານ ນາງ ຈັນຄໍາໃບ ກອງມະນີວົງ ຜູ້ອໍານວຍການ ໂຮງຮຽນ ອະນຸບານ ກະຊວງສຶກສາທິການ ແລະ ກິລາ, ພ້ອມດ້ວຍຜູ້ຕາງໜ້າຈາກກະຊວງສຶກສາທິການ ແລະ ກິລາ, ບັນດາພໍ່-ແມ່ຜູ້ປົກຄອງ ພ້ອມດ້ວຍບັນດາ ພະນັກງານ, ຄູ-ອາຈານ ແລະ ນ້ອງນ້ອຍນັກຮຽນໂຮງຮຽນດັ່ງກ່າວເຂົ້າຮ່ວມຢ່າງພ້ອມພຽງ.
ກະຊວງສຶກສາທິການ ແລະ ກິລາ (ສສກ) ສືບຕໍ່ຈັດກອງປະຊຸມເຝິກອົບຮົມ ພັດທະນາການຮຽນ-ການສອນ ແບບເອເລັກໂທຣນິກໃຫ້ພະນັກງານວິຊາການຂະແໜງການສຶກສາ ໃນນະຄອນຫຼວງວຽງຈັນ, ຫຼວງພະບາງ, ສະຫວັນນະເຂດ ແລະ ແຂວງຈໍາປາສັກ ໂດຍເນັ້ນການຮຽນ-ການສອນ ແບບດີຈິຕອລ. ກອງປະຊຸມ ທາງໄກ (Video Conference) ໄດ້ຈັດຂຶ້ນໃນວັນທີ 30 ພຶດສະພາ ຜ່ານມາ ທີ່ສູນໄອຊີທີ ກະຊວງສຶກສາທິການ ແລະ ກິລາ ໂດຍໃຫ້ກຽດເຂົ້າຮ່ວມຂອງທ່ານ ສົມກຽດ ພະສີ ຜູ້ອໍານວຍການສູນໄອຊີທີ ກະຊວງສຶກສາທິການ ແລະ ກິລາ,